Mdluli: Nog ŉ spyker in die doodskisDie Noord-Gautengse hooggeregshof het Woensdagmiddag ŉ dringende interdik toegestaan wat Richard Mdluli, die voormalige hoof van die polisie, verhoed om enige polisiewerk te doen. Die regsorganisasie Freedom Under Law het verlede maand ’n aansoek by die hof ingedien waarin hulle onder meer vra dat Mdluli verbied word om enige van sy pligte in die polisie uit te voer. Hulle het ook gevra dat ernstige bewerings van moord, ontvoering, korrupsie, bedrog en magsmisbruik teen hom ondersoek word. Die burgerregte organisasie AfriForum verwelkom dié uitspraak. Die organisasie bestempel die uitspraak as ŉ oorwinning vir die oppergesag van die reg.